Սբ. Նշան եկեղեցին կառուցվել է 1859-1864թթ. իշխան Ղահրաման Երկայնաբազուկ Արղությանցի կտակած և քաղաքացիների հանգանակած գումարներով: Սկզբից այն կոչվել է Սբ. Աստվածածին: Եկեղեցին օծվել է Ամենայն Հայոց կաթողիկոս Մատթեոս Կոստանդնուպոլսցու կողմից: Կառուցման արձանագրությունն ասում է. <<Առատաբաշխ տրօք պայծառափայլ կնեազ Ղահրամանի Երկայնաբազուկ Արղութեանց եւ ջերմեռանդ հասարակութեան հայոց քաղաքիս կառուցաւ Սուրբ Աստուածածին եկեղեցիս սկսեալ ի 1859 ամի Փրկչական եւ աւարտեալ ի 1864 ամի>>: